CELEX: 62017CA0174
Language: da
Date: 2018-12-13 00:00:00
Title: Forenede sager C-174/17 og C-222/17 P: Domstolens dom (Første Afdeling) af 13. december 2018 — Den Europæiske Union, repræsenteret ved Den Europæiske Unions Domstol, mod Plásticos Españoles, SA (ASPLA), Armando Álvarez, SA og Europa-Kommissionen (sag C-174/17 P), Plásticos Españoles, SA (ASPLA) og Armando Álvarez, SA mod Den Europæiske Union, repræsenteret ved Den Europæiske Unions Domstol, og Europa-Kommissionen (sag C-222/17 P) (Appel — erstatningssøgsmål — artikel 340, stk. 2, TEUF — urimelig lang procedure i forbindelse med to sager ved Den Europæiske Unions Ret — erstatning for en skade, som sagsøgerne angiveligt har lidt — økonomisk skade — omkostninger til bankgaranti — årsagssammenhæng — morarente)

18.2.2019   
            
            
               DA
            
            
               Den Europæiske Unions Tidende
            
            
               C 65/4
            
         
      Domstolens dom (Første Afdeling) af 13. december 2018 — Den Europæiske Union, repræsenteret ved Den Europæiske Unions Domstol, mod Plásticos Españoles, SA (ASPLA), Armando Álvarez, SA og Europa-Kommissionen (sag C-174/17 P), Plásticos Españoles, SA (ASPLA) og Armando Álvarez, SA mod Den Europæiske Union, repræsenteret ved Den Europæiske Unions Domstol, og Europa-Kommissionen (sag C-222/17 P)
      (Forenede sager C-174/17 og C-222/17 P) (1)
      
      ((Appel - erstatningssøgsmål - artikel 340, stk. 2, TEUF - urimelig lang procedure i forbindelse med to sager ved Den Europæiske Unions Ret - erstatning for en skade, som sagsøgerne angiveligt har lidt - økonomisk skade - omkostninger til bankgaranti - årsagssammenhæng - morarente))
      (2019/C 65/04)
      Processprog: spansk
      
         Parter
      
      
         (Sag C-174/17 P)
      
      
         Appellanter: Den Europæiske Union, repræsenteret ved Den Europæiske Unions Domstol (først ved J. Inghelram, Á.M. Almendros Manzano og P. Giusta, som befuldmægtigede, derefter ved J. Inghelram og Á.M. Almendros Manzano, som befuldmægtigede)
      
         Andre parter i sagen: Plásticos Españoles, SA (ASPLA), Armando Álvarez, SA (ved abogados M. Troncoso Ferrer, C. Ruixó Claramunt og S. Moya Izquierdo), Europa-Kommissionen (ved C. Urraca Caviedes, S. Noë, F. Erlbacher og F. Castilla Contreras, som befuldmægtigede)
      
         (Sag C-222/17 P)
      
      
         Appellanter: Plásticos Españoles, SA (ASPLA) og Armando Álvarez, SA (ved abogados S. Moya Izquierdo og M. Troncoso Ferrer)
      
         Andre parter i sagen: Den Europæiske Union, repræsenteret ved Den Europæiske Unions Domstol (først ved J. Inghelram, Á.M. Almendros Manzano og P. Giusta, som befuldmægtigede, derefter ved J. Inghelram og Á.M. Almendros Manzano, som befuldmægtigede), og Europa-Kommissionen
      
         Konklusion
      
      
                  1)
               
               
                  Domskonklusionens punkt 1 i Den Europæiske Unions Rets dom af 17. februar 2017, ASPLA og Armando Álvarez mod Den Europæiske Union (T-40/15, EU:T:2017:105), ophæves.
               
            
                  2)
               
               
                  Appellen i sag C-222/17 P, som er iværksat af Plásticos Españoles SA (ASPLA) og Armando Álvarez SA, forkastes.
               
            
                  3)
               
               
                  Det erstatningssøgsmål, som er indgivet af Plásticos Españoles SA (ASPLA) og Armando Álvarez SA, forkastes, for så vidt som hensigten med det er at opnå en erstatning på 3 495 038,66 EUR for den økonomiske skade, der er lidt som følge af overskridelsen af en rimelig sagsbehandlingstid i forbindelse med de sager, der gav anledning til domme af 16. november 2011, ASPLA mod Kommissionen (T-76/06, ikke trykt i Sml., EU:T:2011:672), og Álvarez mod Kommissionen (T-78/06, ikke trykt i Sml., EU:T:2011:673).
               
            
                  4)
               
               
                  Plásticos Españoles SA (ASPLA) og Armando Álvarez SA bærer hver deres egne omkostninger og betaler de omkostninger, som Den Europæiske Union, repræsenteret ved Den Europæiske Unions Domstol, har afholdt i forbindelse med nærværende appeller, samt bærer hver deres egne omkostninger i forbindelse med sagen i første instans.
               
            
                  5)
               
               
                  Den Europæiske Union, repræsenteret ved Den Europæiske Unions Domstol, bærer sine egne omkostninger i forbindelse med sagen i første instans.
               
            
                  6)
               
               
                  Europa-Kommissionen bærer sine egne omkostninger både i forbindelse med sagen i første instans og appellen i sag C-174/17 P.
               
            
         (1)  EUT C 161 af 22.5.2017 og EUT C 213 af 3.7.2017.